מ. דניאל

מ. דניאל (בכתיב קירילי: М. Даниэль) הוא שם העט של מרק דניאל מאירוביץ' (Даниэль Меерович; 1900, דבינסק, לטביה – 1940, מוסקבה?), סופר יידיש ומחזאי.

קורות חיים
דניאל נולד בעיר דבינסק שבאימפריה הרוסית למשפחת בעלי מלאכה עניים, וזכה לחינוך דתי מסורתי. עסק במלאכות רבות בטרם הפך למורה בגיל עשרים. בעת מלחמת העולם הראשונה גלה להרי אורל. לימים שימשה לו גלות זו מקור ורקע לספריו.

בשנת 1921 השתקע במוסקבה, השלים לימודי ספרות רוסית באוניברסיטת מוסקבה, וכתב מספר מחזות, שאחדים מהם הוצגו וזכו להצלחה רבה, תורגמו לרוסית, והקנו לו פרסום רב. ספרי הילדים שלו ביידיש זכו אף הם להצלחה רבה, ונדפסו בבתי הוצאה גדולים במוסקבה ובחרקוב.

דניאל פרסם קרוב לשלושים כרכים של סיפורת, לילדים ולמבוגרים. אף לא אחד מספריו תורגם לעברית. בנו, יולי דניאל (1925–1988), התפרסם מאוד בשעתו כאחד מן המתנגדים האמיצים והחריפים למשטר הסובייטי.

קישורים חיצוניים
 
 

יהודים לטבים
מחזאי יידיש
מחזאים יהודים רוסים
סופרים רוסים הידועים בשם עט
סופרים כותבי יידיש
סופרים לטבים
סופרים יהודים סובייטים
סופרים יהודים רוסים
סופרי ילדים ונוער רוסים
אנשי חינוך יהודים רוסים
סופרים סובייטים הידועים בשם עט
סופרי יידיש הידועים בשם עט
סובייטים שנולדו ב-1900
נפטרים ב-1940